ফরিদপুরে সড়ক দুর্ঘটনায় নিহত ২ | মফস্বল | দেশ রূপান্তর
নিজস্ব প্রতিবেদক | ১০ ডিসেম্বর, ২০১৮ ১৮:২২
ফরিদপুরে একটি বাসের ধাক্কায় রাস্তা থেকে পড়ে যায় আরেকটি বাস।
ফরিদপুরে দু'টি বাস ও একটি পিকআপের মধ্যে সংঘর্ষে দুইজন নিহত ও সাতজন আহত হয়েছে। সোমবার দুপুর সাড়ে ১২টার দিকে ফরিদপুরের নগরকান্দা উপজেলার চর যশোহরর্দী ইউনিয়নের গজারিয়া নামক স্থানে এ দুর্ঘটনা ঘটে।
দুর্ঘটনার পরে এলাকাবাসী মহাসড়ক অবরোধ করে বিক্ষোভ করে। এসময় প্রায় দেড় ঘণ্টা মহাসড়কে যানবাহন চলাচল বন্ধ হয়ে যায়।
প্রত্যক্ষদর্শীরা জানান, ঘটনাস্থলে সড়কের পাশে আগে থেকেই একটি পিকআপ (ফরিদপুর ন ১১-০১২২) দাঁড়ানো ছিল। তখন নড়াইল থেকে ঢাকাগামী একটি বাসকে (ঢাকা মেট্রো ব ১৪-৯৮৩১) ঢাকা থেকে পিরোজপুরগামী একটি বাস (ঢাকা মেট্রো ব ১৪-৪৯০৪) ধাক্কা দেয়। একই সময়ে সড়কের পাশে দাঁড়িয়ে থাকা পিকআপকেও ধাক্কা দেয়।
ধাক্কায় ঢাকাগামী বাসটি রাস্তা থেকে ছিটকে পাশের খাদে পড়ে যায়। পরে ফরিদপুর ও মুকসুদপুরের দমকল বাহিনীর দুটি দল ঘটনাস্থলে এসে হতাহতদের উদ্ধার করে।
এতে ঘটনাস্থলে একজন, ও মুকসুদপুর উপজেলা স্বাস্থ্য কমপ্লেক্সে নেওয়ার পথে আরেকজন মারা যান। আহত হন আরও সাত জন যাত্রী।
ফরিদপুর দমকল বাহিনীর সহকারী পরিচালক এ বি এম মমতাজ উদ্দিন আহমেদ জানান, নিহত ওই দুই ব্যক্তি হলেন, পিকআপের হেলপার ভাঙ্গা পৌরসভার হোগলাকান্দি এলাকার আব্দুল মালেক মুন্সীর ছেলে আজিজুর রহমান মুন্সী (৫৫), অপরজন বাসযাত্রী। তিনি টুঙ্গিপাড়ার বরনী গ্রামের সোলায়মান মোল্যার ছেলে হাফিজুর রহমান বাদল (৪০)। ছিটকে পড়া বাসের চাপায় রাস্তার পাশে থাকা একটি গরুও মারা যায়।
প্রত্যক্ষদর্শীরা জানায়, দুর্ঘটনার পরে এলাকাবাসী সড়ক অবরোধ করে বিক্ষোভ করে। দেড় ঘণ্টা পর পুলিশ তাদের বুঝিয়ে সড়ক থেকে সরিয়ে দেন।
নগরকান্দা থানার ভারপ্রাপ্ত কর্মকর্তা (ওসি) মিজানুর রহমান জানান, দুর্ঘটনার খবর পেয়ে পুলিশ ঘটনাস্থলে যায় এবং উদ্ধার কাজে দমকল বাহিনীকে সাহায্য করে। তিনি বলেন, দুর্ঘটনা কবলিত দুটি বাস জব্দ করা হয়েছে। দুই বাসের চালক পালিয়ে গেছে। এ ব্যাপারে মামলার প্রস্তুতি চলছে।
চরফ্যাশনে বিএনপি প্রার্থীর বাড়িতে হামলা-ভাংচুর
নিজের মেয়েকে ধর্ষণ চেষ্টার অভিযোগে বাবা গ্রেপ্তার
১২২ ঘন্টা ১৮ মিনিট
২০০ ঘন্টা ০৯ মিনিট
২০৫ ঘন্টা ২৭ মিনিট
নরসিংদীতে সড়কে ঝরল ৩জনের প্রাণ
৪১৮ ঘন্টা ০০ মিনিট
৫৬১ ঘন্টা ০৮ মিনিট